दुर्गा भाभी
भगत सिंह व बटुकेश्वर दत्त जब केंद्रीय असेंबली में बम फेंकने जाने लगे तो दुर्गा भाभी व सुशीला मोहन ने अपनी बांहें काट कर अपने रक्त से दोनों लोगों को तिलक लगाकर विदा किया था। असेंबली में बम फेंकने के बाद इन लोगों को गिरफ्तार कर लिया गया तथा फांसी दे दी गई।
धर्मेंद्र कोली
वर्ष २००५ से २०१३ तक कोली, अरविंद केजरीवाल और मनीष सिसोदिया द्वारा स्थापित "परिवर्तन" नामक संस्था में सामाजिक कार्यकर्ता व अपनी बहन संतोष कोली के सहायक रहे। संतोष कोली आम आदमी पार्टी (आप) की सदस्या थी। वो दिल्ली से सूचना का अधिकार अधिनियम एवं सामाजिक कार्यकर्ता थी। दिसम्बर २०१३ के दिल्ली विधान सभा चुनाओं के लिए वो आप की सीमापुरी विधानसभा सीट से दावेदार थी। उन्हें चुनावों से पूर्व जून २०१३ में दिल्ली से सटे कौशांबी में एक तेज रफ्तार कार ने टक्कर मार दी थी। संतोष कोली के निधन के बाद अगस्त २०१३ में धर्मेन्द्र को सीमापुरी से आप उम्मीदवार नियुक्त किया गया। उन्होंने इस सीट पर भारतीय राष्ट्रीय कांग्रेस (कांग्रेस) के वीर सिंह धींगन को हराया। यह अनुसुचित जाति और जनजाति के लिए आरक्षित सीट है जहाँ २०१३ तक हमेशा कांग्रेस उम्मीदवार विजेता रहा है।